The Later Years
The Later Years — ინგლისური როკ-ჯგუფ პინკ ფლოიდის ბოქს-სეტი, გამოცემული 2019 წლის 13 დეკემბერს Pink Floyd Records-ის მიერ. იგი არის 2016 წლის ბოქს-სეტ The Early Years 1965–1972-ის გაგრძელება და შეიცავს იმ პერიოდის ჩანაწერებს, როდესაც დეივიდ გილმორი როჯერ უოტერსის 1985 წელს წასვლის შემდეგ მისი ლიდერი გახდა. The Later Years-ში შედის ალბომ A Momentary Lapse of Reason-ის (1987) რემიქსი, რომელშიც შეტანილია რიჩარდ რაიტის პარტიები (ორიგინალურ ალბომზე წარმოდგენილი მცირე რაოდენობით) და დრამერ ნიკ მეისონის ახალი პარტიები, რაც მიზნად ისახავდა „პინკ ფლოიდის სამ წევრს შორის შემოქმედებითი ბალანსის აღდგენას“. მასში აგრეთვე შედის A Momentary Lapse of Reason-ის და The Division Bell-ის (1994) გარშემორტყმული ჟღერადობის მიქსები. ბოქს-სეტი აგრეთვე შეიცავს 1988 წლის საკონცერტო ალბომ Delicate Sound of Thunder-ის გაფართოებულ ვერსიას (დამატებითი სიმღერებით); საკონცერტო ფილმების Delicate Sound of Thunder (1989) და Pulse რედაქტირებულ ვერსიებს; ჯგუფის ნებუორთის 1990 წლის ფესტივალზე გამოსვლას; ვენეციაში ჩატარებული კონცერტის ვიდეოს; 5.1 აუდიომიქსებს და მაღალი ხარისხის სტერეომიქსებს; სინგლების B-მხარეებს; The Division Bell-ის სესიების დემოებს და სუვენირებს. კრებულის შემოკლებული ვარიანტი, The Later Years: 1987–2019, გამოიცა 2019 წლის 29 ნოემბერს.